CELEX: 62021TN0038
Language: sl
Date: 2021-01-19 00:00:00
Title: Zadeva T-38/21: Tožba, vložena 19. januarja 2021 – Inivos in Inivos/Komisija

22.3.2021   
            
            
               SL
            
            
               Uradni list Evropske unije
            
            
               C 98/29
            
         
      Tožba, vložena 19. januarja 2021 – Inivos in Inivos/Komisija
      (Zadeva T-38/21)
      (2021/C 98/33)
      Jezik postopka: angleščina
      
         Stranke
      
      
         Tožeči stranki: Inivos Ltd (London, Združeno kraljestvo) in Inivos BV (Rotterdam, Nizozemska) (zastopnika: R. Martens in L. Hoet, odvetnika)
      
         Tožena stranka: Evropska komisija
      
         Predlogi
      
      Tožeči stranki Splošnemu sodišču predlagata, naj:
      
                  —
               
               
                  sklep, katerega datum sprejetja ni znan, o začetku postopka s pogajanji brez predhodne objave obvestila o javnem naročilu za nakup do 200 dezinfekcijskih robotov razglasi za ničen;
               
            
                  —
               
               
                  sklep, katerega datum sprejetja ni znan, o dodelitvi okvirne pogodbe o dezinfekcijskih robotih za evropske bolnišnice (Covid-19) družbi UVD Robots APS / Kompaï Robotics & Teamnet razglasi za ničen;
               
            
                  —
               
               
                  sklep z dne 19. novembra 2020 o sklenitvi okvirne pogodbe o dezinfekcijskih robotih za evropske bolnišnice (Covid-19) z družbo UVD Robots APS / Kompaï Robotics & Teamnet razglasi za ničen;
               
            
                  —
               
               
                  ugotovi ničnost okvirne pogodbe o dezinfekcijskih robotih za evropske bolnišnice (Covid-19), zlasti sklenjenih pogodb z referenčnima št. FW-00103506 in FW-00103507;
               
            
                  —
               
               
                  ugotovi, da je tožena stranka odgovorna za plačilo odškodnine zaradi izgube možnosti;
               
            
                  —
               
               
                  toženi stranki naloži plačilo stroškov, vključno s stroški tožečih strank.
               
            
         Tožbeni razlogi in bistvene trditve
      
      Tožeči stranki v utemeljitev tožbe navajata tri tožbene razloge.
      
                  1.
               
               
                  Prvi tožbeni razlog: tožena stranka je kršila člen 160(1) in (2) finančne uredbe in točko 11 oddelka 2 v poglavju 1 iz priloge 1 k tej uredbi v povezavi s kršitvijo načela dobrega upravljanja, ker je napačno uporabila postopek s pogajanji brez predhodne objave obvestila o javnem naročilu za nakup do 200 dezinfekcijskih robotov, s čimer je storila očitno napako pri presoji.
               
            
                  2.
               
               
                  Drugi tožbeni razlog: tožena stranka je kršila na eni strani člene 61, 160(1) in 167(1) finančne uredbe v povezavi s splošnimi načeli prava Unije, in sicer načeli preglednosti, enakosti in prepovedi diskriminacije, in na drugi strani člen 41 Listine Evropske unije o temeljnih pravicah, ker sta tožena stranka in izbrani ponudnik (družba UVD Robots APS) v položaju nasprotja interesov, ki pomeni hudo nepravilnost, zaradi katere je sklenjena okvirna pogodba nična.
               
            
                  3.
               
               
                  Tretji tožbeni razlog: tožena stranka je kršila člen 160(3) finančne uredbe, ker se z dodelitvijo okvirne pogodbe o dezinfekcijskih robotih za evropske bolnišnice (Covid-19) družbi UVD Robots APS izkrivlja konkurenco.